Source: https://www.riigiteataja.ee/akt/888942
Timestamp: 2020-01-23 00:52:46+00:00

Document:
Vanema kohustuste kindlaksmääramise ja laste kaitse abinõude rakendamise pädevuse, kohaldatava õiguse, abinõude tunnustamise, rakendamise ja koostöö konventsiooniga ühinemise seadus – Riigi Teataja
Süstemaatiline liigitus: HALDUSÕIGUS → Noorsootöö ja lastekaitse → Välislepingud
Süstemaatiline liigitus: ERAÕIGUS → Perekonnaõigus → Välislepingud
Välislepingute liigitus poolte alusel: Organisatsioonid → Haagi Rahvusvahelise Eraõiguse Konverents (HCCH)
Vanema kohustuste kindlaksmääramise ja laste kaitse abinõude rakendamise pädevuse, kohaldatava õiguse, abinõude tunnustamise, rakendamise ja koostöö konventsiooniga ühinemise seadus
Vanema kohustuste kindlaksmääramise ja laste kaitse abinõude rakendamise pädevuse, kohaldatava õiguse, abinõude tunnustamise, rakendamise ja koostöö konventsiooniga ühinemise seadus - sisukord
§ 1 Konventsiooniga ühinemine
§ 2 Keskasutus
§ 3 Reservatsioon
§ 4 Deklaratsioonid
Vastu võetud 05.06.2002
RT II 2002, 20, 87
jõustumine 18.07.2002
23.03.2005 RT II 2005, 12, 31 29.04.2005
§ 1. Konventsiooniga ühinemine
Ühineda juurdelisatud vanema kohustuste kindlaksmääramise ja laste kaitse abinõude rakendamise pädevuse, kohaldatava õiguse, abinõude tunnustamise, rakendamise ja koostöö konventsiooniga, mis on vastu võetud Haagi Rahvusvahelise Eraõiguse Konverentsil 1996. aasta 19. oktoobril.
§ 2. Keskasutus
Konventsiooni artikli 29 lõike 1 alusel määratakse keskasutuseks Justiitsministeerium.
§ 3. Reservatsioon
Ühinemisel teha konventsiooni artikli 60 alusel artikli 54 suhtes reservatsioon, et Eesti Vabariigi keskasutusele või muule ametiasutusele originaalkeeles saadetud materjalidele peab olema lisatud tõlge inglise keelde.
§ 4. Deklaratsioonid
Deklareerida konventsiooni artikli 34 lõike 2 alusel, et sama artikli lõike 1 alusel esitatud teabe taotlused tuleb edastada keskasutuse kaudu.
Teha EL Nõukogu otsuse 2003/93/EÜ, millega volitatakse liikmesriike Euroopa Ühenduse huvides kirjutama alla vanema kohustuste kindlaksmääramise ja laste kaitse abinõude rakendamise pädevuse, kohaldatava õiguse, abinõude tunnustamise, rakendamise ja koostöö 1996. aasta Haagi konventsioonile (ELT L 48, 21.02.2003, lk 1–2), artikli 2 kohaselt järgmine deklaratsioon:
„Konventsiooni artiklid 23, 26 ja 52 annavad osalisriikidele teatava paindlikkuse, et lihtsustada ja kiirendada otsuste tunnustamise ja täitmise menetlust. Euroopa Ühenduse õigusnormidest tuleneb tunnustamise ja täitmise kord, mis on vähemalt niisama soodne, kui konventsioonis sätestatu. Sellest lähtudes tunnustab ja täidab Eesti Euroopa Liidu liikmesriigi kohtu otsust konventsiooniga reguleeritud küsimustes ühendussisese õiguse asjaomaste sätete kohaselt.“
[RT II 2005, 12, 31 - jõust. 29.04.2005]

References: § 1

§ 2

§ 3

§ 4

§ 1

§ 2

§ 3

§ 4